Виндхук

Виндхук (Англи: Windhoek; гер.: ) нь Бүгд Найрамдах Намиби Улсын нийслэл, хамгийн том хот юм. Төв Намибид, далайн түвшнээс дээш 1700 метр орчим өргөгдсөн Хомас тэгш өндөрлөгт байрладаг. 2011 оны байдлаар 322,500 оршин суугчтай, шилжилт хөдөлгөөний улмаас хүн ам нь тасралтгүй өсч буй хот болно. Тус хот нь нутгийн уугуул хоньчин омгуудын дунд эртнээс мэдэгдэж байсан рашааныг түшиглэн үүсч, хөгжжээ. Улмаар 1840 онд Орлам омгийн ахлагч Ёнкер Африканер энд суурьшиж, омгийнхондоо зориулж чулуун сүм босгосноор хурдацтай томорч эхэлсэн байна. Гэвч хэд хэдэн дайн тулааны улмаас эвдрэн сүйдэж, балгас болсон тус хотыг 1890 онд Германы эзэнт гүрний армийн хошууч Курт фон Франсуа сэргээн босгожээ. Өдгөө Виндхук нь Намибийн нийгэм, эдийн засаг, соёлын төв бөгөөд тус улсын бараг бүх компани, засгийн газрын болон боловсрол, соёлын байгууллагууд Виндхукт төвлөрдөг. Эшлэл